# Trijas

Trijaska flora
**Trijas** je geološki period koji pokrive vrijeme od oko prije 245 do oko prije 202 Ma (miliona godina). Kao prvi period mezozojske ere, trijas slijedi permij a prati ga jura. I početak i kraj trijasa su obilježeni masovnim izumiranjem, Perm-Trijas izumiranje. Masovno izumiranje kojim je završen period trijasa je odnedavno jasnije određeno, ali, slično kao i s mnogim drugim geološkim periodima, naslage stijena koje određuju početak i kraj su jasno identificirane, dok početak i kraj svakog perioda variraju za nekoliko miliona godina.

Karkateristične naslage trijasa su crveni pješčenjak i evaporiti koji sugeriraju toplu i suhu klima. Nema nikakvih dokaza o glacijaciji; po onome što se da zaključiti, nije bilo ledenog pokrova nigdje na kopnu. Superkontinent Pangaea se počeo razvdajati tokom trijasa, ali se još nije raspao; ipak su zabilježene prve pomorske naslage koje svjedoče o prvom rasjedu, kojim je razdvojen New Jersey od Maroka, te se datiraju u kasni trijas. Zbog ograničene obale super-kontinentalne mase, morske naslage trijasa su relativno rijetke u svijetu, usprkos njihovog prisutstva u Zapadnoj Evropi, gdje se trijas prvi put proučavao. U Sjevernoj Americi, na primjer, morske naslage su ograničene na nekoliko lokacija u zapadnom dijelu. Tako je stratigrafija trijasa uglavnom temeljena na organizmima koji su živjeli u lagunama ili visoko-slanom okolišu, kao*Estheria* rakovi.

Tokom trijasa je i morski i kopneni đživot pokazao adaptivnu radijaciju koja je počela od naglo osiromašene biosfere koja je bila posljedica permijsko-trijaskog izumiranja. Koralji grupe hexacorallia su se prvi put pojavili. Za prve cvjetnjače (Magnoliophyta) se vjeruje da su evoluirale za vrijeme trijasa, isto kao i prvi leteći kralježnjaci, pterosauri.

## Naziv

Naziv trijas je prvi put upotrijebljen godine 1834. od strane Friedricha Von Albertija kako bi se opisala tri različita sloja (*trias* na latinskom znači trojka) —crvene naslage, iznad kojih se nalazi kreda, te crni škriljevac shales— te naslage, pronađene u Njemačkoj i Sjeverozapadnoj Evropi, su poznate kao 'trijas'.

## Podjele i potpodjele

Trijas se obično dijeli na epohe ranog, srednjeg i kasnog trijasa. Faunalne faze od najmlađe do najstarije su:

|  |
| --- |
|  **Gornji/kasni trijas** (Tr3)
 |
|   Rhaecij
 | (203,6 ± 1,5 – 199,6 ± 0,6 Ma)
 |
|   Norij
 | (216,5 ± 2.0 – 203,6 ± 1,5 Ma)
 |
|   Karnij
 | (228,0 ± 2,0 – 216,5 ± 2,0 Ma)
 |
| **Srednji trijas** (Tr2)
 |
|   Ladinij
 | (237,0 ± 2,0 – 228,0 ± 2,0 Ma)
 |
|   Anisij
 | (245,0 ± 1,5 – 237,0 ± 2,0 Ma)
 |
|  **Donji/rani trijas** (Skitij)
 |
|   Olenekij
 | (249,7 ± 0,7 – 245,0 ± 1,5 Ma)
 |
|   Induan
 | (251,0 ± 0,4 – 249,7 ± 0,7 Ma)
 |

## Galerija

* *Lystrosaurus* je bio najčešći kopneni kralježnjak tijekom ranog trijasa, kada je većina životinja izumrla.
* Rekonstrukcija *Proterosuchusa*, gmaza-mesoždera koji je ličio na krokodila. Živio je tijekom ranog trijasa.
* *Cynognathus* je bio maleni gmaz sličan sisavcu iz ranog trijasa. Prvi pravi sisavci pojavili su se u ovom periodu.
* *Coelophysis*, jedan od prvih dinosaura, pojavio se sredinom trijasa.
* *Plateosaurus* je bio rani sauropodomorf, ili "prosauropod" iz kasnog trijasa.

## Povezano

* Geološka kronologija

## Literatura

* Emiliani, Cesare, 1992, *Planet Earth : Cosmology, Geology and the Evolution of Life and Environment*
* van Andel, Tjeerd, (1985) 1994, *New Views on an Old Planet : A History of Global Change*, Cambridge University Press

## Vanjske veze

* Best overall introduction. Arhivirano 2005-12-30 na Wayback Machine-u
* 'The Triassic world'. Arhivirano 2016-02-22 na Wayback Machine-u
* Douglas Henderson's illustrations of Triassic animals.
* Paleofiles page on the Triassic extinctions. Arhivirano 2017-08-01 na Wayback Machine-u

| Mezozojska era
 |
| --- |
| Trijas
 | Jura
 | Kreda
 |

| Trijaski period
 |
| --- |
| Donji trijas
 | Srednji trijas
 | Gornji trijas
 |
| Induan
 | Olenekij
 | Anizik
 | Ladinik
 | Karnik
 | Norik
 | Ret
 |